EkBass/fiwiki-20250220-pages-articles huggingface dataset:
Ruutikanavasytytin

Ruutikanavasytytin on ilmatorjunta-aseissa aiemmin käytetty sytytinmalli. Ruutikanavasytyttimen toiminta perustuu eri mittaisiin kranaatin sisällä oleviin kanaviin, jotka on täytetty ruudilla, ja ne toimivat siis eräänlaisina sytytyslankoina. Kanavat on jo ammustehtaalla suljettu erikoisruuveilla. Kun haluttu paloaika on selvitetty, sitä vastaavan ruutikanavan sulku poistetaan ja ammus ladataan tykkiin. Kun tykki laukaistaan, kanavaruuti syttyy ja aikanaan räjäyttää ammuksen. Kaikissa ammuksissa on myös iskusytytin kärjessä. Menetelmän tarkkuus on vain tyydyttävä, siksi se pitkälti syrjäytyikin jo 1930-luvulla kellolaitteella varustettujen ammusten tieltä. Suomessa ruutikanavakranaatteja käytettiin vielä alkuvuodesta 1944 Helsingin suurpommitusten torjunnassa, koska huomattavassa osassa käytössä olleista ilmatorjuntatykeistä ei ollut palopituuskoneistoja. Viimeiset ruutikanavakranaatit Suomessa ammuttiin Skoda-tykeillä Hietalahden rannasta meren päälle kunnialaukauksina marsalkka Mannerheimin hautajaisissa. Näitä tykkejä säilytetään Tuusulan Ilmatorjuntamuseossa. Luokka: Ilmatorjunta
Titus Albucius

Titus Albucius (100-luku eaa.) oli roomalainen preettori, puhuja ja epikurolainen filosofi. Albucius opiskeli Ateenassa 100-luvun loppupuolella. Hän oli hyvin perehtynyt kreikkalaiseen kirjallisuuteen. Cicero sanoi hänen olleen itsekin melkein kreikkalainen.Cicero: Brut. 35. Runoilija Lucilius satirisoi sitä, että Albucius käytti joka tilanteessa kreikkaa ja viittasi kreikkalaiseen filosofiaan.Cicero: de Fin. I.3. Albucius syytti auguuri Mucius Scaevolaa väärinkäytöksistä (repetundae) provinssissaan, mutta oikeusjuttu epäonnistui.Cicero: Brut. 26; De Orat. II.70. Vuonna 105 eaa. Albucius toimi preettorina Sardiniassa. Hän menestyi eräässä pienimuotoisessa jutussa rikollisia vastaan, ja juhli tämän ansiosta triumfia provinssissa. Palattuaan Roomaan hän pyysi senaatilta kunnianosoitukseksi supplicatiota, mutta tästä kieltäydyttiin. Vuonna 103 eaa. Gaius Julius Caesar vanhempi syytti Albuciusta väärinkäytöksistä provinssissaan, ja hänet tuomittiin. Pompeius Strabo oli tarjonnut itseään syyttäjäksi, mutta hänen ei sallittua toimia tehtävässä, koska hän oli ollut Albuciuksen kvestori.Cicero: De Prov. Cons. 7; in Pison. 38; Div. in Caecil. 19; de Off. II.14. Tuomion jälkeen Albucius vetäytyi Ateenaan ja keskittyi filosofian tutkimiseen.Cicero: Tusc. V.37. Albucius jätti jälkeensä puheita, jotka Cicero tunsi. == Lähteet == * === Viitteet === Albucius Albucius Albucius
Yhdystie 8710

Yhdystie 8710 on Suomen tieverkkoon kuuluva yhdystie Kajaanin kaupungin alueella. Se kiertää Kajaanin kaupunkialueen eteläpuolelta ja yhdistää valtatien 5 valtatiehen 6. Tien pituus on noin 25 kilometriä, ja valtatie 6:n suunnasta tullessa se on kestopäällystetty Lahnasjärventien risteykseen asti, josta eteenpäin se jatkuu sorapäällysteisenä tienä. Mainuanvaaralta Murtomäelle tien nimi on Mainuanvaarantie, Murtomäeltä Kivimäelle Murtomäentie, ja Kivimäeltä Karankanlahdelle Ruuhijärventie. Tie alkaa valtatieltä 5 Mainuan kylän Mainuanvaaralta, noin 20 kilometriä etelään Kajaanin keskustasta. Tie johtaa kaakkoon noin kuuden kilometrin matkan ylittäen -rautatien, ennen kuin se risteää Tikkaharjuntien kanssa Murtomäen kylän länsipuolella ja kääntyy itäkoilliseen. Tie risteää tasossa -rautatien sekä -kaivosradan kanssa Murtomäessä. Tie jatkuu koilliseen läpi Alakylän ja Kivimäen kylien, Ison Ruuhijärven itäpuolitse ja päättyy Karankajärven pohjoispuolelle Karankalahden kylään, jossa se liittyy valtatiehen 6. Luokka:Kajaanin liikenne 8710
Jazvan komi

Jazvan komi on Venäjällä Permin aluepiirin koillisosassa puhuttu komin kielen muoto, jota näkökulmasta riippuen pidetään komipermjakin murteena tai yhtenä komin kolmesta päämurteesta. Jazvan komia voidaan pitää myös omana kielenään, kuten myös komipermjakkia ja komisyrjääniä. Jazvan komit asuvat Permin aluepiirin Krasnovišerskin piirissä Jazvajoen yläjuoksulla. Vuonna 1950 heitä arvioitiin olleen 4 000 ja 1990-luvun alussa 2 000. Jazvan komi poikkeaa muista komin murteista muun muassa erityisten vokaaliensa ja sanapainon suhteen. Vuonna 2003 julkaistiin paikallisen opettajan Anna Paršakovan laatima ensimmäinen Jazvan komin aapinen. ==Jazvan komin kirjaimisto== А а Б б В в Г г Д д Е е Ё ё Ж ж З з И и Й й К к Л л М м Н н О о Ө ө Ӧ ӧ П п Р р С с Т т У у Ӱ ӱ Ф ф Х х Ц ц Ч ч Ш ш Щ щ Ъ ъ Ы ы Ь ь Э э Ю ю Я я ==Lähteet== Luokka:Permiläiset kielet
Aikasytytin

Aikasytytin on räjäytin joka toimii ennalta asetetun aikamäärän (aikautuksen) jälkeen. Aikasytyttimiä on monenlaisia. Tunnetuimpia ovat kellokytkimen avulla toimivat: räjähteen yhteyteen on asetettu erillinen kellokoneisto, joka erikseen asetetun ajan jälkeen kytkee virran tai vapauttaa jousiviritteisen iskurin joka räjäyttää aloitepanoksen ja siten räjähteen itsensä. Ilmatorjunnassa käytettiin aiemmin ruutikanavasytytintä, joka oli eri vahvuisiin kanaviin asennettu, kiinteästä ruudista tehty eräänlainen sytytyslanka joka syttyi asetta laukaistaessa. Kulloinkin tarvittua aikaa varten valittiin tarvittavan mallinen kanava. Happotoimisia aikasytyttimiä käytetään yleensä aikapommien yhteydessä. Tällaisessa sytyttimessä on lasiampulliin suljettua voimakasta happoa. Ampulli on sijoitettu joustavaan kuoreen, ja sen alla on metallinen säppi, joka pitelee jousiviritettyä iskuria paikallaan. Kun ampulli särkyy, happo syövyttää säpin poikki ja iskuri vapautuu räjäyttäen aloitepanoksen. Aika säädetään vaihtelemalla metallisäpin vahvuutta. Tällaista sytytintä käytti mm. eversti Claus von Stauffenberg yrittäessään surmata Adolf Hitlerin 20. heinäkuuta 1944. Aikasytytin voidaan tehdä oikeastaan melkein mistä tahansa: esimerkiksi jopa vuotavasta astiasta. Astian pohjalle asetetaan metallilevy johon on kiinnitetty nalliin johtava sähköjohto, ja paristosta tuleva johto on kytketty kellukkeeseen. Kun astia vuotaa tyhjäksi, virta kytkeytyy ja nalli räjähtää. Samoin eri kemikaaliseoksia voidaan käyttää samaan tarkoitukseen. Luokka:Pommit
Faidros (epikurolainen)

Faidros (, ) (k. 70 eaa.) oli antiikin kreikkalainen epikurolaiseen koulukuntaan kuulunut filosofi. Hän toimi epikurolaisen koulun johtajana Ateenassa noin vuodesta 75 eaa. kuolemaansa vuonna 70 eaa. saakka. Faidros oli Ciceron aikalainen, ja he tutustuivat Roomassa Ciceron ollessa nuori.Cicero: Epistulae ad Familiares, XIII.1. §2. Ciceron ollessa Ateenassa vuonna 80 eaa. he uudistivat tuttavuutensa. Tuolloin Faidros oli jo vanha, ja epikurolaisen koulun johtavia hahmoja.Cicero: Philippicae, V.5. §13; de Natura Deorum, I.33. §93; de Finibus, I.5. §16. Faidros oli myös Atticuksen ystävä.Cicero: de Finibus, I.5. §16, V.1. §3, jne. Hänen ystäviinsä kuului myös Velleius, jonka Cicero esittelee epikurolaisten näkemysten kannattajana teoksessaan Jumalten luonteesta (De natura deorum),Cicero: de Natura Deorum, I.21. §58. Cicero ylistää erityisesti Faidroksen miellyttävää käytöstä. Cicero kirjoitti Atticukselle pyytääkseen Faidroksen tutkielmaa Jumalista (),Cicero: Epistulae ad Atticum, XIII.39. jota hän käytti kirjoittaessaan teoksensa Jumalten luonteesta ensimmäistä kirjaa. Hän käytti sitä tutustuakseen sekä epikurolaisten että myös edeltävien filosofien ajatteluun. Faidroksella oli poika nimeltä Lysiadas. Epikurolaisen koulun johdossa Faidrosta seurasi Patron. == Lähteet == * === Viitteet === Luokka:Antiikin kreikkalaiset filosofit Luokka:Epikurolaiset filosofit Luokka:Ennen ajanlaskun alkua syntyneet Luokka:Vuonna 70 eaa. kuolleet
Nyt tai ei koskaan

Nyt tai ei koskaan on Rob Reinerin ohjaama vuonna 2008 ensi-iltansa saanut komediallinen draamaelokuva, jonka kahta pääosaa näyttelevät Jack Nicholson ja Morgan Freeman. == Juoni == Miljonääri Edward Cole (Nicholson) ja autonkorjaaja Carter Chambers (Freeman) saavat kuulla sairastuneensa syöpään. Sairaalan vuodeosastolla he keksivät tehdä listan asioista, jotka he haluaisivat tehdä ennen kuin kuolevat. Niin ystävykset Edward ja Carter pääsevät elämiensä seikkailuun miljonäärin yksityiskoneella. == Arvioita == Turun Sanomien Tapani Maskula ei juuri arvostanut elokuvaa: ”Nyt tai ei koskaan on rypyttömäksi siloteltu, rutinoiduilla veteraaninäyttelijöillä varustettu aikuisyleisön kylmäkiskoinen viihdepaketti patenttiratkaisuineen. Lähestyvän kuoleman jalostavaa vaikutusta valuttava siirappi makeutetaan varmuuden vuoksi vielä taustakertojalla ja somistellaan silmiinpistävästi lavastetuilla kaukomaiden digitaalimaisemilla.” == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset road moviet Luokka:Rob Reinerin ohjaamat elokuvat Luokka:Yhdysvaltalaiset draamakomediaelokuvat Luokka:Elokuvat ystävyydestä
Muntadhar al-Zaidi

thumb|Kenkävälikohtaus Muntadhar al-Zaidi (s. 16. tammikuuta 1979) on irakilainen televisiotoimittaja. Hän sai maailmanlaajuista julkisuutta heitettyään kenkänsä Yhdysvaltain silloista presidenttiä George W. Bushia kohti Bagdadissa 14. joulukuuta 2008 pidetyssä lehdistötilaisuudessa kuitenkaan Bushiin osumatta. Lisäksi hän huusi Bushille arabiaksi: ”Tämä on jäähyväissuudelma Irakin kansalta, koira.” Maaliskuussa 2009 al-Zaidi tuomittiin kolmeksi vuodeksi vankeuteen hyökkäyksestä vieraan vallan johtajaa vastaan. Huhtikuussa tuomio kuitenkin lyhennettiin yhteen vuoteen, koska al- Zaidilla ei ole aiempaa rikosrekisteriä. Hyvän käytöksen ansiosta hän vapautui jo syyskuussa 2009, kolme kuukautta etuajassa. == Katso myös == *Hruštšovin kenkä == Lähteet == Luokka:Televisiotoimittajat Luokka:Irakilaiset henkilöt Luokka:Vuonna 1979 syntyneet Luokka:Elävät henkilöt
Mario Super Sluggers

Mario Super Sluggers (myös nimellä Super Mario Stadium: Family Baseball) on Namco Bandai Gamesin kehittämä ja Nintendon julkaisema baseball-teemainen urheilupeli. Peli on julkaistu vuonna Wiille. Peliä ei ole julkaistu lainkaan Australiassa ja Euroopassa, koska Nintendo perui pelin julkaisemisen markkinointialueilla. Peli julkaistiin myöhemmin uudelleen osana Nintendo Selects -valikoimaa. == Hahmot == Mario Super Sluggersin pelattavat hahmot ovat: * Mario * Luigi * Peach * Daisy * Yoshi * Birdo * Wario * Waluigi * Donkey Kong * Diddy Kong * Bowser * Bowser Jr. * Baby Mario * Baby Luigi * Baby Peach * Baby Daisy * Baby DK * Toad * Toadette * Toadsworth * Blue Pianta * Blue Noki * Dixie Kong * Funky Kong * Tiny Kong * King K. Rool * Kritter * Goomba * Paragoomba * Koopa Troopa * Paratroopa * Magic Koopa * Hammer Brother * Dry Bones * Boo * King Boo * Petey Piranha * Wiggler * Shy Guy * Monty Mole * Bloober == Kentät == Valmiit: * Mario Stadium * Peach Ice Garden * Yoshi Park * Wario City * DK Jungle Avattavat: * Luigi's Mansion * Daisy Cuirser * Bowser Jr. Playroom * Bowser Castle == Aiheesta muualla == * * Virallinen sivusto * Peli Super Mario Wikissä Luokka:Mario-urheilupelit Luokka:Vuoden 2008 videopelit Luokka:Wii-pelit Luokka:Nintendon julkaisemat videopelit
Espírito Santon vaakuna

Espírito Santon vaakuna on lipun ohella Brasilian osavaltion Espírito Santon symboli. Vaakunan keskellä on kuva osavaltion merkittävimmästä historiallisesta ja uskonnollisesta monumentista, Penhan konventista, joka on omistettu osavaltion suojeluspyhimykselle, Penhan neitsyelle. Vaakunan oikealla puolella on kahvipensaan oksa symboloiden osavaltion tärkeintä maataloustuotetta vuoden 1850 jälkeen ja vasemmalla puolella sokeriruo'on oksa symboloiden osavaltion tärkeintä maataloustuotetta ennen vuotta 1850. Vaakunan alapuolella on nauha, johon on kirjoitettu osavaltiolle kaksi tärkeää päivämäärää: 23. toukokuuta 1535 (portugaliksi 23 de maio de 1535), päivä jolloin Vasco Fernandes Coutinho saapui Espírito Santoon ja 12. kesäkuuta 1817 (portugaliksi 12 de junho de 1817), päivä jolloin teloitettiin Bahiassa Domingos José Martins, espíritosantolainen sankari, Brasilian itsenäistymiseen johtaneen Pernambucon vallankumouksen yksi johtajista. Vaakunan ympärillä olevat kolme tähteä edustavat naapuriosavaltioita Bahiaa, Rio de Janeiroa ja Minas Geraita. Luokka:Brasilian osavaltioiden vaakunat Vaakuna
SSS

Lyhenteet Sss ja SSS voivat tarkoittaa ainakin seuraavia: * Saffirin-Simpsonin hurrikaaniasteikko, SSS (), hurrikaanien tuhovoiman määrittelyssä käytettävä asteikko * Salon Seudun Sanomat, sanomalehti * * Satellite Syndicated Systems, entinen yhdysvaltalainen satelliittikommunikaatiota kehittänyt yhtiö * Selective Sound Sensitivity, misofonia, ääniherkkyyssairaus * Sea Scout Ship, SSS, meripartiotoiminnan osa * Siding Spring Survey, australialaisen Siding Springin observatorion suorittama maapallon lähelle tulevien objektien etsintäohjelma * Sigue Sigue Sputnik, brittiläinen popyhtye * * Soppaa, saippuaa ja sielunhoitoa (Soup, Soap and Salvation), Pelastusarmeijan tunnuslause * SSS-saaret, 3 saaren ryhmä Alankomaiden Antilleilla * State Security Service, Nigerian valtiollinen tiedustelupalvelu * Suomen Sukututkimusseura, yhdistys * SSS-lause (sivu-sivu-sivu), kolmioiden yhtenevyyttä koskeva geometrian lause * SSS-hallitus voi tarkoittaa Suomessa Sipilän hallitusta.
Bellavista

Bellavista on Berninan Alpeilla, Sveitsin ja Italian rajalla sijaitseva 3 922 metriä korkea vuorenhuippu. Luokka:Alppien vuoret Luokka:Italian vuoret Luokka:Graubündenin vuoret Luokka:Italian ja Sveitsin raja
Vihersipuli

Vihersipuli eli kevätsipuli (Allium cepa Vihersipuli-Ryhmä) on ruokasipulin eli sipulin lajikeryhmä. Salaatti- eli vihersipuli on hyvin suosittu Kiinassa, Koreassa ja Japanissa. == Aiheesta muualla == * Vihersipuli White Lisbon Puutarha.net Luokka:Sipulit
Belianskan tippukiviluola

Belianskan tippukiviluola on tippukiviluola Slovakiassa Tatravuorilla. Luola on suurin ja ainoa yleisölle avoin luola Tatravuorilla.Belianska jaskyňa cave Slovakia.travel. Viitattu 17.7. 2011. Luolalla on pituutta 3641 m ja sen korkeusero on 160 m. Luola löydettiin 1880-luvulla. ==Lähteet== ==Aiheesta muualla== * http://www.ssj.sk/en/jaskyna/2-belianska-cave Luokka:Luolat Luokka:Slovakian maantiede
Variksen Velho

Variksen Velho (Mũrogi wa Kagogo) on Ngũgĩ wa Thiong'on vuonna 2006 ilmestynyt romaani. Teos ilmestyi suomeksi nimellä Variksen Velho vuonna 2007 WSOY:n kustantamana. Teoksen on suomentanut Seppo Loponen tekijän kikujun kielestä englanniksi kääntämästä laitoksesta Wizard of the crow. Kirja sai vuoden 2008 parhaan suomennetun fantasiaromaanin Tähtifantasia-palkinnon.Variksen Velho voitti Tähtifantasia-palkinnon. Helsingin science fiction -seura. == Lähteet == == Aiheesta muualla == * Peik Johansson: Kahdenlaista globalisaatiota. Yleisradio 11.4.2007. (Archive.org) * Tiina Raevaara: Paljon onnea rakas valtias. Kiiltomato.net 27.10.2007. * Kirsi Jääskeläinen: Aito afrikkalainen maa. Ylioppilaslehti 14.12.2007. * Putte Wilhelmsson: Hämärä maanosa . Turun sanomat 21.12.2007. Luokka:Fantasiaromaanit Luokka:Vuoden 2006 kirjat
Maranhãon lippu

Maranhãon lippu on Brasilian Maranhãon osavaltion symboli. Se hyväksyttiin 6. joulukuuta 1889 ja sen suunnitteli runoilija Joaquim Sousa de Andrade. Siinä on yhdeksän vaakaviivaa väreiltään mustia, punaisia ja valkoisia. Värit edustavat Maranhãon eri rotuisten ihmisten sekoittumista. Vasemmassa ylänurkassa on taivasta symboliva sininen neliö. Valkoinen tähti neliön keskellä on Skorpionin tähdistön Graffias, joka symboloi osavaltiota myös Brasilian lipussa. Luokka:Maranhão Luokka:Brasilian osavaltioiden liput
CBS Corporation

CBS Corporation oli yhdysvaltalainen pääasiassa kotimaassaan toimiva mediayhtiö, joka keskittyi lähetys- ja julkaisutoimintaan ja ulkomainontaan. Yhtiön toimitusjohtajana oli Leslie Moonves, ja hallituksen puheenjohtajana toimi Sumner Redstone. CBS Corporation toimi tällä nimellä 31. joulukuuta 2005 alkaen, ja osakkeiden vaihto alkoi New Yorkin pörssissä 3. tammikuuta 2006. Aikaisemmin yritys tunnettiin nimellä Viacom, ja CBS Corporation oli sen laillinen jatkaja. Samalla CBS Corporationin muista kuin lähetystoiminnoista muodostettiin uusi Viacom-niminen yhtiö. Sekä CBS Corporationin että Viacomin pääosakkeenomistaja oli National Amusements. Toinen yrityksen edeltäjistä, ensimmäisenä nimeä CBS Corporation käyttänyt yritys, syntyi, kun Westinghouse Electric Corporation osti CBS-televisiokanavan vuonna 1995, myi voimalaitosliiketoimintansa Siemensille vuonna 1997 ja vaihtoi nimensä. Vuonna 1999 se myi ydinvoimaliiketoimintansa British Nuclear Fuelsille, joka edelleen käyttää tuotemerkkiä Westinghouse. CBS Corporation yhdistyi Viacomiin vuonna 2000. Alkuperäinen Viacom-yhtiö perustettiin nimellä CBS Films, Inc. vuonna 1952, ja televisiokanava CBS myi sen vuonna 1971, jolloin yhtiö sai nimen Viacom. Vuonna 2019 CBS Corporation ja Viacom fuusioitiin ViacomCBS-nimiseksi yhtiöksi. == Lähteet == ==Aiheesta muualla== *CBS Corporationin kotisivut Luokka:Yhdysvaltalaiset viestintäyhtiöt
Jazzmuusikot

Jazzmuusikot ry on vuonna 1997 perustettu yhdistys, joka yhteisönä keskittyy erityisesti jazzammattimuusikoiden toiminnan ja vaikuttamisen edistämiseen. Yhdistyksellä on tällä hetkellä noin 100 muusikkojäsentä, ja sen toiminta palkittiin vuonna 2008 Yleisradion Jazzradion Varjo-Yrjö -palkinnolla. Yhdistys kuuluu Suomen Jazzliittoon, jossa se toimii nimenomaan muusikoiden äänenä. Yhdistykseen ovat tervetulleet Suomessa toimivat jazzmuusikot. Yhdistyksen tarkoituksena on edistää jazzmusiikin tuntemusta ja arvostusta, parantaa jazzmuusikoiden työllistymisen yleisiä edellytyksiä, edistää jazzmuusikoiden yhteistoimintaa kotimaassa ja ulkomailla, kohottaa jäsentensä ammattitaitoa, edustaa jäseniään ammatillisissa kysymyksissä kotimaassa ja ulkomailla sekä muutoinkin toimia jazzmuusikoiden yhteisten ja yleisten ammatillisten etujen hyväksi.http://www.myspace.com/jazzmuusikotry Tarkoituksensa toteuttamiseksi yhdistys järjestää konsertteja ja kiertueita, tekee esityksiä ja ehdotuksia viranomaisille, harjoittaa tiedotustoimintaa sekä järjestää kokouksia, esitelmätilaisuuksia ja opintomatkoja jäsenilleen. Lisäksi se harjoittaa koulutustoimintaa sekä alaansa liittyvää kustannus- ja julkaisutoimintaa. Jazzmuusikot ry on nimennyt ja palkinnut vuosittain Vuoden Jazzdiggarin. Palkinto on myönnetty aktiiviselle livejazzkeikoilla käyvälle kuulijalle, joka on osoittanut toiminnassaan aitoa ja jatkuvaa kiinnostusta jazzmusiikkiin sekä edustaa reilua ja avointa yhteisöllistä asennetta. Vuodesta 2013 alkaen palkinto on muuttunut JAMU -palkinnoksi joka myönnetään jazzmusiikin asemaa edistäneelle henkilölle tai yhteisölle. Vuonna 2009 yhdistys järjesti ensimmäisen Hela-Jazz tapahtuman (Helatorstaina 21.5.). Tapahtumassa soittivat rinta rinnan suomalaisen jazzhistorian elävät legendat (esim. Erik Lindström, Juhani Aaltonen, Pentti Lasanen ja Olli Ahvenlahti) sekä nuoret tulokkaat (esim. Panu Savolainen ja Ville Pynssi). Tapahtuma oli taiteellisesti ja yleisömäärällisesti suuri menestys: konsertti oli loppuunmyyty ja kymmeniä ihmisiä jouduttiin käännyttämään ovelta.http://webmagx.jazzrytmit.com/index.php/konsertit/konsertti- uutiset/612-kuka-on-jazzdiggari-2009 Yhdistyksen innovatiivista, jazzsukupolvia yhdistävää konserttikonseptia kiiteltiin myös mediassa. == Vuoden Jazzdiggarit == * 2008: Seppo Hanste * 2009: Eila Kaarresalo-Kasari * 2010: Tarja Halonen * 2011: Ilkka "Emu" Lehtinenhttp://suomijazz.com/uutiset/2011/06/digeliuksen-emu-on-vuoden- jazzdiggari/ * 2012: Sakari Puhakka http://suomijazz.com/uutiset/2012/05/sakari-puhakka-on-vuoden- jazzdiggari-2012/ ==JaMU palkinnot== * 2013: Veli-Pekka Heinonen * 2014: Koko Jazz Club *2015 Janski Aarnimaa *2017 Katri Kallionpää *2018 Jyrki Laiho ==Lähteet== ==Aiheesta muualla== *Suomen Jazzliiton kotisivut Luokka:Suomalaiset musiikkialan järjestöt
Julija Savitševa

Julija Stanislavovna Savitševa (, s. 14. helmikuuta 1987 Kurgan, Neuvostoliitto) on venäläinen laulaja, joka edusti Venäjää vuoden 2004 Eurovision laulukilpailussa Istanbulissa. 23\. lokakuuta 2014 hän meni naimisiin säveltäjä Aleksandr Aršinovin kanssa. == Diskografia == === Albumit === *Высоко, "Korkea" (2005) *Если в сердце живёт любовь, "Jos sydämessä asuu rakkaus" (2005) *Магнит, "Magneetti" (2006) *Оригами, "Origami" (2008) *Сердцебиение, "Sydämenlyönti" (2011) *Личное…, "Henkilökohtainen" (2014) == Lähteet == == Aiheesta muualla == * Julija Savitševan sivusto Luokka:Venäjän euroviisuedustajat Luokka:Venäläiset poplaulajat Luokka:Vuonna 1987 syntyneet Luokka:Elävät henkilöt Luokka:Vuoden 2004 euroviisuedustajat
Oslonvuono

Oslonvuono () on Skagerrakin itäpäästä pohjoiseen työntyvä 107 kilometriä pitkä lahti Kaakkois-Norjassa. Se ulottuu Bamblen kunnassa sijaitsevasta Langesundista Oslon keskustaan Rådhuskaialle ja on Norjan viidenneksi pisin vuono. Se on myös tärkeä laivaliikenneväylä ja kalastusalue, ja sen rannoilla on myös runsaasti kesähuviloita. Noin kaksi miljoonaa henkilöä asuu Oslonvuonon läheisyydessä, jossa on 11 kaupunkia ja joukko taajamia. Vuono sijaitsee Oslon, Østfoldin, Akershusin, Buskerudin, Vestfoldin ja Telemarkin läänien alueella. Lautat liikennöivät Oslonvuonon poikki Sandefjordin ja Strømstadin samoin kuin Mossin ja Hortenin välillä. Vuonna 2000 avattiin lisäksi Oslonvuonon ali sen kapeimmalla kohdalla kulkeva tunneli Drøbakista Storsandiin. Nimestään huolimatta Oslonvuono ei geologisessa mielessä oikeastaan ole vuono, koska sen suulla ei ole muuta vuonoa matalampaa kynnystä. *
Patron

Patron () (ensimmäinen vuosisata eaa.) oli antiikin kreikkalainen epikurolaiseen koulukuntaan kuulunut filosofi. Patron eli jonkin aikaa Roomassa, jossa hän tutustui muun muassa Ciceroon sekä runoilija Gaius Memmiuksen perheeseen. Hän ystävystyi tuolloin tai myöhemmin myös Atticuksen kanssa. Roomasta Patron siirtyi Ateenaan, jossa hän seurasi Faidrosta epikurolaisen koulun johdossa noin vuonna 70 eaa. Memmiuksen oli tarkoitus rakentaa Ateenaan eräs suuri rakennelma. Tätä varten hän oli Ateenassa käydessään saanut areiopagin neuvostolta luvan purkaa eräs vanha muuri, joka kuului Epikuroksen koululleen jättämään omaisuuteen. Patron näki tämän häväistyksenä, ja otti yhteyttä Atticukseen ja Ciceroon, että nämä käyttäisivät vaikutusvaltaansa Areiopagiin saadakseen päätöksen peruttua. Cicero kirjoitti tapauksen johdosta Memmiukselle tyylikkään kirjeen, joka on säilynyt nykypäiviin.Cicero: ad Fam. XIII.1. Comp. ad Att. V.11, 19. == Lähteet == * === Viitteet === Luokka:Antiikin kreikkalaiset filosofit Luokka:Epikurolaiset filosofit
Jermaine Jones

Jermaine Jones (s. 3. marraskuuta 1981 Frankfurt am Main, Länsi-Saksa) on saksalais-yhdysvaltalainen jalkapalloilija. Hän pelasi 15 vuotta ammattilaisena Saksassa Eintracht Frankfurtin, Bayer Leverkusenin ja Schalke 04:n joukkueissa. Saksan maajoukkuetta hän on edustanut kolmesti. Kansainvälisen jalkapalloliiton sääntömuutosten mahdollistettua maajoukkueen vaihtamisen ilmoitti Yhdysvaltain kansalaisuuden omaava ja toistuvasti Saksan maajoukkueeseen valitsematta jäänyt Jones kesäkuussa 2009 edustavansa jatkossa Yhdysvaltain jalkapallomaajoukkuetta, jossa hän on pelannut 69 maaottelua ja tehnyt neljä maalia. == Lähteet == == Aiheesta muualla == Luokka:Saksalaiset jalkapalloilijat Luokka:Yhdysvaltalaiset jalkapalloilijat Luokka:Vuonna 1981 syntyneet Luokka:Elävät henkilöt
Hannu Vaahtoranta

Hannu Vaahtoranta (20. toukokuuta 1943 Helsinki – 15. joulukuuta 2023 Helsinki) oli suomalainen uimari. Vaahtoranta edusti Suomea Tokion 1964 olympialaisissa, joissa hän karsiutui 100 metrin vapaauinnin, 400 metrin sekauinnin ja 4 × 200 metrin vapaauintiviestin alkuerissä. Leipzigin EM- kilpailuissa 1962 hän sijoittui viidenneksi 400 metrin sekauinnissa Pohjoismaitten ennätyksellä 5.11,6 sekä kuudenneksi 4 × 200 metrin vapaauintiviestissä. Pohjoismaitten mestaruuskilpailuissa hän saavutti pronssia 100 metrin vapaauinnissa vuosina 1961 ja 1963. Seuratasolla Vaahtoranta edusti Joensuun Uimaseuraa, Vetehisiä, Turun Uimaseuraa sekä tukholmalaista SK Neptun -seuraa. Hän voitti yhdeksän Suomen mestaruutta henkilökohtaisilla matkoilla ja kahdeksan mestaruutta viesteissä vuosina 1960–1965. Aktiiviuransa jälkeen hän toimi seuravalmentajana Joensuun Uimaseurassa, Tapiolan Uimareissa ja Vetehisissä yhteensä 15 vuotta. Vaahtoranta toimi Suomen Uimaliiton koulutus- ja valmennuspäällikkönä vuosina 1977–1980. Tehtävässään hän keskittyi uintivalmennuksen kansainvälistämiselle tuoden valmentajakoulutukseen ja valmentajien käyttöön viimeisimmät alan virtaukset uudistamalla muun muassa uinnin koulutusmateriaalin ja luomalla yhteistyöyhteydet Ruotsiin sekä toteuttamalla korkeanpaikan leirejä.Suomen Uimaliiton vuosikertomukset 1977–1980 Hän toimi myös Suomen olympiajoukkueen uintivalmentajana Moskovan 1980 olympialaisissa. == Lähteet == * === Viitteet === Luokka:Suomalaiset uimarit Luokka:Suomalaiset urheiluvalmentajat Luokka:Vuonna 1943 syntyneet Luokka:Vuonna 2023 kuolleet
Patrick Helmes

Patrick Helmes (s. 1. maaliskuuta 1984 Köln, Länsi-Saksa) on saksalainen jalkapalloilija. Helmesin seura on VfL Wolfsburg. Helmesin pelipaikka on hyökkääjä. Hän on urallaan edustanut Sportfreunde Siegeniä, Kölniä sekä Bayer Leverkusenia, johon hän siirtyi 2008. Hänellä on sopimusta Leverkusenin kanssa aina vuoteen 2012 asti. Saksan maajoukkuetta Helmes on edustanut yhdeksän kertaa ja tehnyt niissä yhden maalin. (tilanne 5.2.2009) Hän debytoi maajoukkueessa 2007 Tanskaa vastaan. ==Lähteet== Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Enonvesi

Enonvesi voi tarkoittaa seuraavia järviä: *Enonvesi, Saimaan osa Enonkoskella *Enonvesi, Saimaan osa Sulkavalla *Enonvesi, järvi Kymijoen vesistössä Mäntyharjulla. Luokka:Järvien täsmennyssivut
Siron

Siron (myös Syron) (n. 50 eaa.) oli antiikin kreikkalainen epikurolaiseen koulukuntaan kuulunut filosofi. Hän oli runoilija Vergiliuksen opettajaDonatus: Vita Vergilii, 79. ja opetti omassa koulussaan Napolissa. Vergiliuksen nimiin on laitettu Appendix Vergilianassa kaksi runoa,Vergilius: Catalepton, 5; Catalepton, 8. jotka mainitsevat Sironin, ja joissa kirjoittaja puhuu rauhan etsimisestä Sironin seurassa tai hänen viisaiden opetustensa etsimisestä.Vergilius: Catalepton, 5. Myös Cicero mainitsee Sironin useita kertoja, ja puhuu tästä sekä Filodemoksesta ”hyvinä kansalaisina ja mitä oppineimpina miehinä”.Cicero: de Finibus, II.35. 400-luvulla kirjoittanut kommentaattori Servius väitti, että Vergilius kunnioitti Sironia kuudennen Eclogaen henkilöhahmolla nimeltä Silenus.Servius: Eclogue 6.1. == Lähteet == Luokka:Antiikin kreikkalaiset filosofit Luokka:Epikurolaiset filosofit
Nina Rintala

Nina Rintala on turkulainen graafinen suunnittelija ja kuvittaja, joka on päätyökseen mainostoimisto Zeelandissa. Hän on suunnitellut muun muassa kirjankuvituksia ja postimerkkejä. Hän on suunnitellut viisitoista postimerkkiä.Postimerkki kuin juliste. Nonsordino s. 16 Turkulainen 1.11.2012 Rintala on valmistunut Lahden muotoiluinstituutista vuonna 1989 graafiseksi suunnittelijaksi. Vuoden 2002 vuoden kaunein postimerkki oli Rintalan Kirkkoreki.Aamuset Vuoden 2008 kaunein postimerkki on hänen suunnittelemansa Pakkasyö. Samoin vuoden 2013 vuoden kaunein postimerkki Tallilyhty. Hän suunnitteli muun muassa koko postimerkkiarkin ja keräilijöille tarkoitetun ensipäiväkuoren ja -leiman.Turkulaissuunnittelijan Tallilyhty-postimerkki valittiin vuoden kauneimmaksi Turun Sanomat Muita Rintalan postimerkkejä ovat vuoden 2012 joulumerkki, jonka aihe on kolmiomainen joulukuusiJoulupostimerkistä jupinaa, Yle uutiset 21.12.2012, sekä pääsiäisaiheinen postimerkki, sirkusaiheinen Eurooppa-merkki sekä tuunattavat vihannesmerkit. Rintala on suunnitellut myös postikortteja, kuten Joulusydän, Pääsiäistipua ja Jääkarhuemo ja poikaset.Huuto.net Rintala on suunnitellut Wäinö Aaltosen museon museomaskotti Wampulan.Turun Sanomat ==Kirjakuvituksia== * Pupu Tupuna: Tutti hukassa. ==Lähteet== Luokka:Suomalaiset graafiset suunnittelijat Luokka:Suomalaiset kuvittajat Luokka:Syntymävuosi puuttuu Luokka:Elävät henkilöt
Pekka Lairola

Pekka Tapani Lairola (7. tammikuuta 1928 Turku – 10. huhtikuuta 2001) oli suomalainen uimari. Lairola edusti Suomea Rooman 1960 olympialaisissa, joissa hän karsiutui 200 metrin rintauinnin ja 4 × 100 metrin sekauintiviestin alkuerissä. EM-kilpailuihin hän osallistui vuonna 1958. Pohjoismaitten mestaruuden hän voitti 200 metrin rintauinnissa ja 4 × 100 metrin sekauintiviestissä vuonna 1957. Seuratasolla "Pietro" Lairola edusti Turun Uimaseuraa. Hän voitti Suomen mestaruuden 50 metrin radalla 200 metrin rintauinnissa vuosina 1956–1960 sekä 25 metrin radalla 100 metrin rintauinnissa vuosina 1958–1960 ja 1962. Pekka Lairola pelasi koripalloa SM- sarjassa vuonna 1950 Turun Riennon joukkueessa. Hän oli Turun Uimaseuran puheenjohtaja vuosina 1957–1979. Hän toimi Suomen Uimaliiton johtokunnan jäsenenä vuosina 1962–1972 ja Suomen Olympiayhdistyksen valtuuskunnan jäsenenä vuosina 1969–1973. ==Lähteet== * * Luokka:Suomalaiset uimarit Luokka:Vuonna 1928 syntyneet Luokka:Vuonna 2001 kuolleet
Nuijahomeet

Nuijahomeet (Aspergillus) on homesieniin kuuluva sienisuku. Nuijahomeiden sukuun kuuluu yli 200 lajia, joista esimerkiksi Aspergillus fumigatus- ja Aspergillus ochraceus -lajeja saatetaan tavata kosteusvaurioituneista rakennuksista. Aspergillus oryzae -lajia puolestaan käytetään Japanissa ruoanvalmistuksessa. Erilaisia nuijahomeiden sekundaarimetaboliitteja tunnetaan yli 360 kpl. Aspergillus flavus tuottaa muun muassa aflatoksiineja, joista aflatoksiini B1 on voimakkain tunnettu rotalle syöpää aiheuttava aine ja aiheuttaa myös ihmiselle maksasyöpää etenkin Afrikassa.Elonen E. Sienimyrkytykset, ss. 1145–1152 kirjassa Koulu M, Mervaala E, Tuomisto J. Farmakologia ja toksikologia, 8. p. Kustannus Oy Medicina, Kuopio 2012. ISBN 978-951-97316-4-3 Luettavissa myös verkossa http://www.medicina.fi. Aspergillus clavatus ja Aspergillus versicolor tuottavat suuria pitoisuuksia sterigmatokystiinia (C18H12O6), joka on aflatoksiinin sukuinen myrkky, mutta sen myrkyllisyys on aflatoksiinia vähäisempää. Aspergillus ochraceus tuottaa okratoksiini A -homemyrkkyä. Bioteknisesti voidaan rihmamaisilla Aspergillus itaconicus- ja Aspergillus terreus -sienillä tuottaa kaupallisessa mittakaavassa itakonihappoa hiilihydraateista, kuten sakkaroosista, glukoosista ja ksyloosista. == Katso myös == * Aflatoksiinit * Patuliini == Lähteet == == Aiheesta muualla == * * Taru Laakso: Hiilihydraateista bioteknisesti valmistettavat merkittävät teollisuuskemikaalit, Pro gradu -tutkielma, 18.11.2010,Jyväskylän yliopisto, Kemian laitos * Uniprot: Aspergillus-suvun lajit * Pinkka - Lajintuntemuksen oppimisympäristö: Aspergillus-sieniä * Food and Agriculture Organization of the United Nations (FAO): Toxigenic aspergillus and penicillium species * Open Access Biology: Joan W. Bennett, An Overview of the Genus Aspergillus (pdf) * Aspergillus.org: Metabolites * Speciesfungorum.org: Aspergillus * National Center for Biotechnology Information (NCBI): Aspergillus, taxonomy Luokka:Eurotiomycetes Luokka:Toksiset sisätilahomeet
Räty

Räty on suomalainen sukunimi, joka on muun muassa seuraavilla henkilöillä: * Aatu Räty (s. 2002), jääkiekkoilija * Aino Räty-Hämäläinen (1929–2024), kirjailija ja teatterihistorioitsija * Aku Räty (1897–1965), körttiläisiin kuulunut merkittävä maallikkosaarnaaja * Aku Räty (s. 2001), jääkiekkoilija * Antti Räty (1825–1852), runoilija ja suomentaja * Arto Räty (s. 1955), Suomen puolustusministeriön kansliapäällikkö ja kenraaliluutnantti * Harri Räty, elokuvaaja * Johanna Räty (s. 2001), koripalloilija * Jorma Räty (1946–2007), painonnostaja ja kehonrakentaja * Laura Räty (s. 1977), poliitikko ja ministeri (Kokoomus) * Mauri Räty (1922–2001), yrittäjä ja yritysjohtaja, teollisuusneuvos * Mikko Räty (s. 1996), runoilija * Noora Räty (s. 1989), jääkiekkomaalivahti * Otto Räty (s. 1992), jääkiekkoilija * Panu Räty (s. 1966), toimittaja ja kirjailija * Pasi Räty (s. 1965), murhaaja ja elinkautisvanki * Pekka Räty (s. 1954), näyttelijä ja poliitikko (Vihreä liitto, SDP, Keskusta) * Raimo Räty (s. 1948), pikajuoksija * Reetta Räty (s. 1974), toimittaja * Riitta Räty (s. 1950), näyttelijä * Seppo Räty (s. 1962), keihäänheittäjä * Tero Räty (s. 1978), kilpauimari * Timo Räty (s. 1964), lakimies ja ammattiyhdistysjohtaja * Unto Räty (1915–2000), pikakirjoituksen suurmestari ja eduskunnan pöytäkirjatoimiston päällikkö
Casma (joki)

Casma () on noin sata kilometriä pitkä joki Ancashin alueella Perussa Limasta pohjoiseen. Sen lähteet tulevat pohjoisilta Kordillieereilta. Se laskee Tyyneen valtamereen Casman kaupungin seudulla. Joen suurimmat sivujoet ovat Rio Sechín etelästä ja Rio Grande pohjoisesta. Casman veden virtaus on voimakkaasti riippuvainen sadekausista. Joen laitamilla on merkittävää arkeologista merkitystä. Luokka:Perun joet Luokka:Tyyneenmereen laskevat vesistöt
Sigurd Wenelius

Sigurd Alfred Wenelius () oli suomalainen jääkäriluutnantti. Hän oli sotilasoppinsa Saksassa saanut jääkäri, joka taisteli jo ensimmäisessä maailmansodassa Saksan itärintamalla ja myöhemmin Suomen sisällissodassa.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta== Weneliuksen vanhemmat olivat rautatievirkamies Johan Alfred Wenelius ja Brita Johanna Björk. Hänet vihittiin avioliittoon vuonna 1919 Anna Maria Elisabet Knappilan kanssa. ==Opinnot== Wenelius kävi kahdeksan luokkaa Kokkolan ruotsalaista yhteiskoulua vuosina 1907 - 1914 ja suoritti sähköttäjätutkinnon vuonna 1915. Ylioppilaaksi hän kirjoitti edellä mainitusta koulusta vuonna 1918. ==Jääkärikausi== Wenelius työskenteli sähköttäjäharjoittelijana valtionrautateillä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 15. marraskuuta 1915, josta hänet siirrettiin pataljoonan haupitsipatteriin 22. toukokuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. ==Suomen sisällissota== Wenelius saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan patteriupseeriksi Jääkäritykistön 2. patteriin ja osallistui taisteluihin Länkipohjassa, Pitkäjärvellä, Orivedellä, Kangasalla ja Lempäälässä sekä Tampereella. Tampereen valtauksen jälkeen hänet siirrettiin tykistön uudelleen järjestelyn myötä patteriupseeriksi Jääkäritykistöprikaatiin 2. jääkäripatteriston 4. patteriin ja otti osaa taisteluihin Kämärän kylässä ja Hotakassa sekä Karjalankannaksella. ==Sisällissodan jälkeinen aika== Wenelius palveli sodan jälkeen Suomen tykistökoulussa, josta hänet siirrettiin 1. lokakuuta 1918 kenttätykistörykmentti 2:n III patteriston virkaatekeväksi komentajaksi, mistä tehtävästä hänet siirrettiin 1. kesäkuuta 1919 lähettiupseeriksi 2. divisioonan esikuntaan ja 17. syyskuuta 1919 alkaen patterinpäälliköksi Rannikkotykistörykmentti 3:een. Armeijasta hän erosi 19. marraskuuta 1919 ja siirtyi poliisivoimiin, missä hänet nimitettiin 1. kesäkuuta 1920 alkaen Kokkolan piirin virkaatekeväksi nimismieheksi. Vöyrin piirin nimismieheksi hänet nimitettiin 1. lokakuuta 1922 ja Uudenkaarlepyyn poliisikomissaariksi hänet nimitettiin 1. tammikuuta 1925 ja toimi samalla kaupunginviskaalina 2. syyskuuta 1926 alkaen. Hän toimi edellä mainituissa tehtävissä vuoteen 1951. Poliisityönsä ohella hän toimi Kokkolan suojeluskuntapatterin päällikkö vuosina 1919 – 1922 ja Säästöpankin kirjanpitäjänä vuosina 1925 - 1950. Hänet haudattiin Uuteenkaarlepyyhyn. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1953 kuolleet
Aleksei Sudajev

Aleksei Ivanovits Sudajev (Алексей Иванович Судаев, 23. elokuuta 1912 –17. elokuuta 1946) oli neuvostoliittolainen aseinsinööri. Sudajevin merkittävimpänä työnä pidetään varmatoimista ja yksinkertaista PPS-43-konepistoolia, jonka hän suunnitteli vuosina 1942 ja 1943. Luokka:Asesuunnittelijat Luokka:Neuvostoliittolaiset insinöörit Luokka:Vuonna 1912 syntyneet Luokka:Vuonna 1946 kuolleet
Petri Suominen

Petri Juhani Suominen (s. 30. huhtikuuta 1971 Turku) on suomalainen uimari. Hän oli 1980-luvun lopulla ja 1990-luvun alussa Suomen paras rintauimari. Suominen edusti Suomea kaksissa kesäolympialaisissa. Soulin 1988 olympialaisissa hän sijoittui 100 metrin rintauinnissa 14:nneksi ja karsiutui 200 metrin rintauinnin alkuerissä. Barcelonan 1992 olympialaisissa hän karsiutui molempien rintauintimatkojen sekä 4 × 100 metrin sekauintiviestin alkuerissä. Perthin MM-kilpailuissa 1991 hän sijoittui 100 metrin rintauinnissa 13:nneksi ja karsiutui 200 metrillä. EM-kilpailuissa hän sijoittui 100 metrillä 14:nneksi Bonnissa 1989 ja 12:nneksi Ateenassa 1991. Sprinttiuinnin EM-kilpailuissa 1992 Espoossa hän voitti kultaa 4 × 50 metrin sekauintiviestissä. Vuonna 1987 hän saavutti nuorten EM-hopeaa 100:n ja 200 metrin rintauinnissa. Seuratasolla Petri Suominen edusti pääasiassa Uintiklubi ÅSK:ta. Hän voitti Suomen mestaruuden 50 metrin radalla 17 kertaa ja 25 metrin radalla 16 kertaa vuosina 1986–1993. Hän lopetti uintiuransa keväällä 1994. Hänen valmentajanaan toimi Ritva Rennes. == Lähteet == * Luokka:Suomalaiset uimarit Luokka:Vuonna 1971 syntyneet Luokka:Elävät henkilöt
Viirikoruahven

Viirikoruahven (Pseudanthias squamipinnis) on koralliriuttojen parvikala, jota pidetään myös riutta-akvaarioissa. == Koko ja ulkonäkö == Viirikoruahven kasvaa enimmillään 15 cm pitkäksi. Sukupuolten väritys poikkeaa toisistaan suuresti. Naaras on yleisväriltään keltainen tai oranssi, ja sen suomujen reunoissa on häivähdys purppuraa. Koiras on violetti tai purppuranpunainen, ja sen suomujen keskellä on pieni keltainen piste. Koiraan selkäevän kolmas ruoto edestä laskien kasvaa pitkäksi lipputangoksi ("viiri"). Kummankin sukupuolen silmän alla kulkee oranssivalkoinen viiru.Australian Museum Fish Site == Alkuperä == Viirikoruahvenia tavataan Indopasifisella merialueella Punaiseltamereltä ja Afrikan eteläkärjestä Australiaan ja Japaniin asti. Ne elävät riuttojen ulkorinteillä ja kirkasvetisissä laguuneissa. == Käyttäytyminen == Viirikoruahvenet muodostavat suuria parvia. Koiraat perustavat reviirin ja puolustavat sitä ja haaremiaan. Kala voi muuttaa sukupuoltansa niin, että jos reviiriä hallitseva koiras kuolee, voimakkaimmasta naarasyksilöstä tulee uusi koiras.Martis, P. Fish Profile: Lyretail Anthias, Pseudanthias squamipinnis Reefkeeping 07/2008 == Vesiolot ja ravinto == Viirikoruahven syö lähinnä eläinplanktonia. Luonnossa se pyydystää jatkuvasti vapaassa vedessä uiskentelevia planktoneliöitä. Akvaariossa sitä kannattaa ruokkia aluksi useita kertoja päivässä. Koska kala syö lähes jatkuvasti ja kuluttaa energiaa uidessaan paljon, suuri parvi voi pilaata ulosteillaan akvaarioveden laatua, joten tehokas puhdistus on tarpeen. == Lähteet == Luokka:Meriakvaariokalat Luokka:Koruahvenet
Eta Corvi

Eta Corvi (Eta Crv / η Corvi / η Crv) on Korpin tähdistön kuudenneksi kirkkain tähti. Se on kellanvalkea F2-tyypin pääsarjan tähti, joka on Aurinkoa kirkkaampi ja kuumempi. Eta Corvilta on havaittu kaksi pölykiekkoa. == Pölykiekot == Eta Corvin pölykiekot koostuvat asteroideista irronneesta pölystä. Ulompi pölykiekko on suhteellisen viileä ja sijaitsee noin 100–150 AU:n päässä tähdestä. Kiekon maksimiulkoraja on noin 180 AU:ta. Pölyn lämpötila keskimäärin 80 K eli -193 C, ja massa arviolta 60 % Maan Kuun massasta. Noin 100 AU:n sisäpuolella on suhteellisen pölytöntä lukuun ottamatta kuumaa pölykiekkoa alle 3,5 AU:n etäisyydellä tähdestä. Tutkijoiden mukaan kuuma pölykiekko syntyi, kun sisemmän pölykiekon pikkuplaneettoja siirtyi vaikkapa ohi kulkevan tähden aiheuttaman painovoimahäiriön takia lähemmäs Eta Corvia. Noin 1,1-1,7 miljardin vuoden ikäinen Eta Corvi olisi silloin ollut vaiheessa, joka vastaa Aurinkokunnan myöhäistä raskasta pommitusta, joka synnytti Kuun meret, jotka ovat valtavia laavalla täyttyneitä basalttitasankoja. ==Lähteet== Luokka:F-spektriluokan pääsarjan tähdet Luokka:Tähdet, joilla on pölykiekko
Puremalihas

Puremalihakset () ovat pään lihaksia, jotka osallistuvat alaleukaluun liikuttamiseen eli ne vaikuttavat leukaniveleen. Puremalihaksiin lasketaan kuuluviksi ohimolihas, ulompi puremalihas, ulompi ja sisempi siipilihas sekä kaksirunkoinen alaleukalihas. Suun avaajina puremaliikkeen aikana toimii kaksirunkoinen alaleukalihas. Suun sulkijana toimivat puolestaan ulompi puremalihas ja ohimolihas, joiden toimintaa täydentävät ulompi ja sisempi siipilihas. Lisäksi ulompi siipilihas voi liikuttaa alaleukaa eteenpäin. Jauhamisliike syntyy, kun ulompi puremalihas supistuu toispuolisesti, jolloin alaleukaluu liikkuu sivusuunnassa supistuvan lihaksen suuntaan. Sama vaikutus esiintyy ulomman ja sisemmän siipilihaksen toimiessa toispuolisesti. Leveä suunpohjalihas lasketaan usein kuuluvaksi puremalihaksiin, koska sitä hermottaa alaleukahermo, joka hermottaa muitakin puremalihaksia. Toiminnaltaan kuitenkin lihas kuuluu kielen lihaksiin, koska se liikuttaa kieliluuta ylös ja eteenpäin. *
Tuomo Kerola

Tuomo Juhani Kerola (10. elokuuta 1957 Kokkola – 26. toukokuuta 2006 Oulu) oli suomalainen uimari. Hän oli vuosina 1972–1976 Suomen paras rintauimari. ”Tumppi” Kerola oli ainoa suomalaisuimari Montréalin 1976 kesäolympialaisissa, joissa hän karsiutui sekä 100:n että 200 metrin rintauinnin alkuerissä. Pohjoismaitten mestaruuskilpailuissa hän saavutti 200 metrin rintauinnissa hopeaa vuonna 1973. Seuratasolla hän edusti Kokkolan Uimaseuraa ja voitti 11 Suomen mestaruutta vuosina 1972–1975. Hän paransi useita kertoja rintauintimatkojen Suomen ennätyksiä. Hänen parhaat aikansa 50 metrin radalla olivat 100 metrillä 1.08,76 (vuonna 1975) ja 200 metrillä 2.26,17 (vuonna 1976). Tuomo Kerola kouluttautui patologian erikoislääkäriksi. Hän toimi Länsi-Pohjan keskussairaalan patologian ylilääkärinä vuodesta 1995 kuolemaansa saakka. Hän kuoli toukokuussa 2006 Oulussa äkilliseen sairauskohtaukseen ollessaan poistumassa uimaharjoituksista. ==Lähteet== * * * Luokka:Suomalaiset uimarit Luokka:Suomalaiset lääkärit Luokka:Vuonna 1957 syntyneet Luokka:Vuonna 2006 kuolleet
Porvoon maalaiskunnan vaakuna

Porvoon maalaiskunnan vaakuna on saanut aiheensa Porvoon kihlakunnan vanhasta sinetistä. Sinetissä on kuvattuna kolme kalaa, jotka luultavasti ovat lohia muistutuksena kihlakunnan kruunulle tärkeistä lohijoista. Vaakunan selitys on ”punaisessa kentässä kolme kultavaruksista hopealohta asetettuina hirsittäin alatusten”. Vaakunan on suunnitellut Gustaf von Numers, ja se vahvistettiin käyttöön 19. syyskuuta 1953. Vaakuna muuttui epäviralliseksi kotiseutuvaakunaksi 1997 Porvoon maalaiskunnan liityttyä Porvoon kaupunkiin. Vaakunaa ehdotettiin Kansallisarkiston toimesta vuonna 1997 perustetun Itä- Uudenmaan maakunnan vaakunaksi. Maakunta kuitenkin otti käyttöön uuden vaakunan. == Lähteet == * === Viitteet === Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Porvoon maalaiskunta
Martti Järventaus

Martti Sakari Järventaus (s. 16. joulukuuta 1960 Kotka) on entinen suomalainen uimari. Hän oli vuosina 1978–1986 Suomen paras rintauimari. Järventaus edusti Suomea kaksissa kesäolympialaisissa. Moskovan 1980 olympialaisissa hän oli ainoa suomalaisuimari ja Los Angelesin 1984 olympialaisissa ainoa suomalainen miesuimari. Hän osallistui molemmissa kisoissa sekä 100:n että 200 metrin rintauintiin ja karsiutui jokaisella yrittämällä alkuerissä. EM-kilpailuissa hän sijoittui parhaimmillaan 100 metrin rintauinnissa 11:nneksi Sofiassa 1985. Hän voitti Pohjoismaitten mestaruuden sekä 100:lla että 200 metrillä vuonna 1984. Seuratasolla "Mara" Järventaus edusti Lappeenrannan Uimareita. Hän voitti kaikkiaan 41 Suomen mestaruutta, joista 29 henkilökohtaisilla rintauintimatkoilla, 11 viesteissä sekä yhden 200 metrin sekauinnissa. Hän paransi rintauintimatkojen Suomen ennätyksiä useita kertoja. Hän toimi myöhemmin uintivalmentajana ja hänen henkilökohtaisia valmennettaviaan olivat muun muassa Janne Blomqvist ja Riikka Ukkola. Martti Järventauksen vaimo Terhi Airas-Järventaus on Suomen tunnetuimpia naiskoripalloilijoita. == Lähteet == * Luokka:Suomalaiset uimarit Luokka:Vuonna 1960 syntyneet Luokka:Elävät henkilöt
HD 113766

HD 113766 on paljain silmin näkymätön kaksoistähti, joka on noin 424 valovuoden päässä Auringosta. Se on tähdeksi hyvin nuori, ja sen aurinkokunta lienee vielä osin syntyvaiheessaan. Siinä kiertää toisiaan kaksi tähteä, A ja B. B-tähti on melko kaukana A-tähdestä, noin 170 AU:n päässä. B-tähti on itse ahdas kaksoistähti. A-tähdellä on muutama sisäkkäinen pölykiekko. Niistä uloin vastaa Aurinkokunnan Kuiperin vyöhykettä, keskimmäinen ehkä asteroidivyöhykettä ja sisin muodostumassa olevaa planeettaa. A-tähdellä saattaa olla jo muodostuneita planeettojakin. B-tähti on niin kaukana A:sta, ettei se käytännössä vaikuta vetovoimallaan A:ta ympäröivään pölykiekkosysteemiin. Tähti muistuttaa toista moninkertaista pölykiekkotähteä HD 98800 ja Zeta Leporista, joilla on suhteellisen harvinainen voimakas sisempi pölykiekko. ==HD 113766 A:n pölykiekot == HD 113766A on F6V-spetriluokan pääsarjan tähti, jonka kirkkaus on 4,4 Aurinkoa. Sen ikä on noin 10–20 miljoonaa vuotta, eräs tarkempi arvio 16 miljoonaa vuotta. Tällöin tähti on niin nuori, että sen aurinkokunta on vasta muodostumisvaiheessa. HD 113766 A:lla on havaintojen mukaan ainakin kolme rengasmaista pölykiekkoa tai pölyvyötä. Sellaiset tulkitaan yleensä asteroidivöiksi tai komeettavyöhykkeiksi. Tähden sisin pölyvyö on etäisyydellä 1,6–2,0 AU keskustähdestään. Siinä on kuumaa silikaattpitoista pölyä, joka muistuttaa spektriltään Aurinkokunnan S-tyypin asteroideja. Kaasua pölyn seassa on vain vähän. Pölystä on suurin osa silikaattikiteitä, amorfista hiiltä ja metallisulfideja. Pölyn koostumus on lähellä Auringon aineiden koostumusta eikä viittaa pölyn irroneen sulaneesta, suuresta lajittuneesta kappaleesta. Pölyn koostumus tuo mieleen sisemmän asteroidivyöhykkeen, jonka aine muistuttaa maankaltaisten planeettojen oletettua rakennusainetta. Pölyn uskotaan olevan melko pitkälle muokkautunutta ja irronneen suuremmista, asteroideja muistuttavista planetesimaaleista. Pöly on 290–440 K:n lämpötilassa. Havaitun pölyn määrä 3 · 1020 kg vastaa noin 320 km läpimittaista S-tyypin asteroidia. Silikaattiainesta uskotaan olevan tähdellä enemmän: 0,5–1,5 Marsin massaa. Pölyn seassa on laskujen mukaan ainakin 10 m:n mutta alle 1 km:n läpimittaisia kappaleita. Toisen arvion mukaan tähdellä olisi 0,5–2,3 AU:n päässä lämmintä pölyä ja kylmempää pölyä 4–5 AU:n päässä. 4–9 AU:n etäisyydellä HD 113766 A:sta on vyöhyke, joka vastaa Aurinkokunnan asteroidivyötä ja jossa on jäisiä kappaleita. Sen lämpötila on noin 200 K. 30–80 AU:n etäisyydellä on kolmas jääpikkuplaneetta- tai komeettavyöhyke, joka vastaa Aurinkokunnan Kuiperin vyöhykettä. Se näkyy monena huippuna tähden infrapunaspektrissä. Tämä pöly on noin 75 K lämpötilassa.http://www.jhuapl.edu/newscenter/pressreleases/2007/docs/hd113766_dust_25Sep2007.pdf Circumstellar Dust Created by Terrestrial Planet Formation in HD 113766. ==Lähteet== Luokka:Kaksoistähdet Luokka:F-spektriluokan pääsarjan tähdet Luokka:Tähdet, joilla on pölykiekko Luokka:Protoplanetaariset kiekot
Jyväskylän maalaiskunnan vaakuna

Jyväskylän maalaiskunnan vaakuna oli Jyväskylän maalaiskunnan tunnus, ja se oli saanut aiheensa kunnan nimestä ja alueen teollisuudesta. Kunnan nimeen viitataan vaakunan tähkillä ja teollisuuteen hammaspyörän puolikkaalla. Vaakunan selitys on ”punaisessa kentässä hammaspyörän puolikas, yläpuolella kolme tähkää, kaikki kultaa.” Vaakunan on suunnitellut Tapio Vallioja, ja Jyväskylän maalaiskunnan kunnanvaltuusto hyväksyi sen kokouksessaan 8. joulukuuta 1953. Sisäasiainministeriö vahvisti vaakunan käyttöön 10. heinäkuuta 1954. Vaakuna muuttui epäviralliseksi kotiseutuvaakunaksi 2009 Jyväskylän maalaiskunnan liityttyä yhdessä Korpilahden kanssa Jyväskylän kaupunkiin. == Lähteet == * * Jyväskylän maalaiskunta Vaakuna
Valjaskoruahven

Valjaskoruahven (Pseudanthias huchtii) on koralliriuttojen parvikala, jota pidetään myös riutta-akvaarioissa. == Koko ja ulkonäkö == Valjaskoruahven kasvaa enimmillään 12 cm pitkäksi. Sukupuolten väritys poikkeaa toisistaan suuresti. Naaras on yleisväriltään vihertävänkeltainen. Koiras on violetti tai purppuranpunainen, sen evät ovat keltaiset ja silmän alla kulkee leveä oranssi juova. Koiraan selkäevän kolmas ruoto edestä laskien kasvaa pitkäksi lipputangoksi. Australian Museum Fish Site == Alkuperä == Valjaskoruahventa tavataan Tyynenmeren länsiosan keskiosissa Australian Suurelta valliriutalta Filippiineille, Palaulle ja Mikronesiaan asti. Se elää riuttojen ulkorinteillä. == Käyttäytyminen == Valjaskoruahven muodostaa suuria parvia, joissa on paljon enemmän naaraita kuin koiraita. Se on yksi aggressiivisimmista meriahvenlajeista.Keeping the Jewels of the Reef: The Anthias of the Genus Pseudanthias - Part 2 Live Aquaria == Ravinto == Valjaskoruahven syö lähinnä planktonia. == Lähteet == Luokka:Meriakvaariokalat Luokka:Koruahvenet